Ego B., domina Montis Acuti, omnibus tam presentibus quam futuris notum facio quod pro remedio animę mariti mei, domini Alexandri, dedi et concessi pro remedio animę meę et meorum, monachis Maceriarum, libere et absolute, remota omni redemptione ad opus luminaris lampadis quę est ante magnum altare Beatę Marię in monasterio Maceriarum, Renaudum Fabrum, de Sancto-Lupo, cum suis heredibus et tenementis in perpetuum possidendum. Acta vero sunt hec primo anno post obitum mariti mei domini Alexandri, antequam nuxissem domino Itero de Toceio; et ne elemosina ista ab aliquo perturbaretur, sigillo meo presens carta est confirmata.